Aulonijade
Aulonijade (grčki: Αὐλωνιάς od klasičnog grčkog αὐλών „dolina, gudura“) su bile nimfe koje su se nalazile na planinskim pašnjacima i dolinama, često u društvu Pana, boga prirode. U grčkoj mitologiji, Euridika, zbog koje je Orfej otputovao u mračni Had, bila je Aulonijada, u dolini tesalijske rijeke Pinej, gdje je dočekala svoju smrt, posredno od ruke Aristeja, sina boga Apolona i nimfe Kirene. Aristejeva želja je bila da siluje Euridiku, koju su gađenje ili strah natjerali da pobjegne od njega ne gledajući kuda ide. Zgazila je na otrovnu zmiju od čijeg je ujeda umrla.